ddrg/super_eurlex huggingface dataset:
Τελική έκθεση του συμβούλου ακροάσεων

στην υπόθεση COMP/M.2530 - Südzucker/Saint Louis Sucre

(καταρτισθείσα βάσει του άρθρου 15 της απόφασης της Επιτροπής, της 23ης Μαΐου 2001, σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού - ΕΕ L 162 της 19.6.2001, σ. 21)

(2003/C 97/04)

(Κείμενο που παρουσιάζει ενδιαφέρον για τον ΕΟΧ)

Το σχέδιο απόφασης δεν έδωσε αφορμή για την υποβολή συγκεκριμένων παρατηρήσεων. Η διαδικασία εξελίχθηκε κανονικά. Τα δικαιώματα ακρόασης των μερών έγιναν απολύτως σεβαστά.

Μια ένωση που είχε απαντήσει σε επιστολή που είχε σταλεί δυνάμει του άρθρου 11 του κανονισμού για τον έλεγχο των συγκεντρώσεων ζήτησε να παραστεί στην ακρόαση προκειμένου να αποκτήσει διευκρινίσεις ως προς το μέλλον του ευρωπαϊκού καθεστώτος ζάχαρης και να ετοιμασθεί για τη διεξαγωγή μελέτης σχετικά με την εικόνα του τομέα της ζάχαρης. Το αίτημα απορρίφθηκε δεδομένου ότι η εν λόγω ένωση, η οποία δεν είχε υποβάλει αίτηση ακρόασης βάσει το άρθρου 16 του κανονιμού (ΕΚ) αριθ. 447/98 της Επιτροπής δεν απέδειξε ότι είχε επαρκές έννομο συμφέρον στην παρούσα υποθεση κατά την έννοια του άρθρου 18 του κανονισμού για τον έλεγχο των συγκεντρώσεων, ούτε κατέστησε σαφές τι ήθελε να αναφέρει κατά την ακρόαση.

Βρυξέλλες, 5 Δεκεμβρίου 2001.

Bernd Langeheine
Τελική έκθεση του συμβούλου ακροάσεων στην υπόθεση COMP/C 2/38.014 - IFPI Simulcasting

(σύμφωνα με το άρθρο 15 της απόφασης 2001/462/ΕΚ, ΕΚΑΧ της Επιτροπής, της 23ης Μαΐου 2001, σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού - ΕΕ L 162 της 18.6.2001, σ. 21)

(2003/C 104/04)

(Κείμενο που παρουσιάζει ενδιαφέρον για τον ΕΟΧ)

Δεν έγινε κοινοποίηση αιτιάσεων σχετικά με τη συμφωνία συνεργασίας της οποίας η Επιτροπή προτείνει την απαλλαγή βάσει του άρθρου 81 παράγραφος 3 της συνθήκης.

Οι ενδιαφερόμενοι τρίτοι υπέβαλαν παρατηρήσεις κατόπιν της δημοσίευσης (ΕΕ C 231 της 17.8.2001, σ. 18) από την Επιτροπή της πρόθεσής της να χορηγήσει απαλλαγή στην εν λόγω συμφωνία, σύμφωνα με το άρθρο 19 παράγραφος 3 του κανονισμού αριθ. 17/62.

Έγιναν απολύτως σεβαστά τα δικαιώματα ακρόασης των μερών.

Βρυξέλλες, 6 Σεπτεμβρίου 2002.

Serge Durande
Τελική έκθεση του συμβούλου ακροάσεων στην υπόθεση COMP/M.2568 - Haniel/Ytong

[δυνάμει του άρθρου 15 της απόφασης της Επιτροπής (2001/462/ΕΚ, ΕΚΑΧ) της 23ης Μαΐου 2001 για τα καθήκοντα του συμβούλου ακροάσεων σε ορισμένες διαδικασίες ανταγωνισμού - ΕΕ L 162 της 19.6.2001, σ. 21]

(2003/C 107/04)

(Κείμενο που παρουσιάζει ενδιαφέρον για τον ΕΟΧ)

Το σχέδιο απόφασης δεν δίνει λαβή για παρατηρήσεις ως προς το δικαίωμα ακρόασης, ούτε από την πλευρά των μερών της συγκέντρωσης ούτε από την πλευρά τρίτων ενδιαφερομένων.

Το σχέδιο απόφασης αφορά αποκλειστικά και μόνο αντιρρήσεις σε σχέση με τις οποίες έχει δοθεί στα μέρη η ευκαιρία να καταστήσουν γνωστές τις απόψεις τους.

Βρυξέλλες, 25 Μαρτίου 2002.

Karen Williams
Γνώμη της συμβουλευτικής επιτροπής για τις συγκεντρώσεις εκδοθείσα κατά την 107η συνεδρίασή της στις 27 Μαρτίου 2002 σχετικά με σχέδιο απόφασης για την υπόθεση COMP/M.2568 - Haniel/Ytong

(2003/C 107/03)

(Κείμενο που παρουσιάζει ενδιαφέρον για τον ΕΟΧ)

1. Η συμβουλευτική επιτροπή συμφωνεί με την Επιτροπή ότι η κοινοποιηθείσα πράξη συνιστά συγκέντρωση κατά την έννοια του άρθρου 3 παράγραφος 1 στοιχείο β) του κανονισμού περί συγκεντρώσεων και ότι η κοινοποιηθείσα πράξη έχει κοινοτικό χαρακτήρα κατά την έννοια του άρθρου 1 παράγραφος 2 του ίδιου κανονισμού.

2. Η συμβουλευτική επιτροπή συμφωνεί με την Επιτροπή όσον αφορά τον ορισμό των οικείων αγορών προϊόντος, δηλαδή ότι πρόκειται για τις αγορές: "οικοδομικά υλικά για φέροντες τοίχους" και "οικοδομικά υλικά για μη φέροντες τοίχους".

3. Η συμβουλευτική επιτροπή συμφωνεί με την Επιτροπή όσον αφορά τον ορισμό των γεωγραφικών αγορών αναφοράς, ο οποίος παρατίθεται στο σχέδιο απόφασης.

4. Η πλειοψηφία της συμβουλευτικής επιτροπής συμμερίζεται την άποψη της Επιτροπής ότι η Haniel ελέγχει την Coöperatieve Verkoop- en Productievereniging van Kalkzandsteenproducenten (CVK co-operative). Μία μειοψηφία απέσχε.

5. Η πλειοψηφία της συμβουλευτικής επιτροπής συμμερίζεται την άποψη της Επιτροπής ότι η Haniel κατέχει δεσπόζουσα θέση στην ολλανδική αγορά οικοδομικών υλικών για φέροντες τοίχους. Μία μειοψηφία απέσχε.

6. Η πλειοψηφία της συμβουλευτικής επιτροπής συμμερίζεται την άποψη της Επιτροπής ότι η δεσπόζουσα θέση της Haniel στην αγορά "οικοδομικών υλικών για φέροντες τοίχους" πρόκειται να ενισχυθεί, καθώς και ότι δεν πρόκειται να δημιουργηθεί δεσπόζουσα θέση στην αγορά "οικοδομικών υλικών για μη φέροντες τοίχους". Μία μειοψηφία απέσχε.

7. Η πλειοψηφία της συμβουλευτικής επιτροπής συμφωνεί με την Επιτροπή ότι οι αναλήψεις υποχρεώσεων που έχουν προτείνει τα μέρη θα ήταν επαρκείς για την άρση των επιφυλάξεων από τη σκοπιά του ανταγωνισμού που έχει διατυπώσει η Επιτροπή, λαμβανομένου υπόψη ότι αυτές τελούν υπό την αίρεση της απόφασης σχετικά με μια άλλη υπόθεση συγκέντρωσης [M.2650 - Haniel/Cementbouw/JV (CVK)]. Μία μειοψηφία απέσχε.

8. Επομένως, η πλειοψηφία της συμβουλευτικής επιτροπής συμφωνεί ότι η πράξη πρέπει να κηρυχθεί συμβιβάσιμη με την κοινή αγορά και με τη λειτουργία της συμφωνίας για τον ΕΟΧ. Μία μειοψηφία απέσχε.

9. Η συμβουλευτική επιτροπή καλεί την Επιτροπή να λάβει υπόψη όλες τις άλλες παρατηρήσεις που διατυπώθηκαν κατά τη διάρκεια της συζήτησης της υπόθεσης από τη συμβουλευτική επιτροπή και συστήνει τη δημοσίευση της γνώμης της στην Επίσημη Εφημερίδα της Ευρωπαϊκής Ένωσης.
Διοικητική Επιτροπή των Ευρωπαϊκών Κοινοτήτων για την Κοινωνική Ασφάλιση των διακινουμένων εργαζομένων

Τιμή μετατροπής των νομισμάτων κατ' εφαρμογή του κανονισμού (ΕΟΚ) αριθ. 574/72 του Συμβουλίου

(2003/C 106/02)

>ΘΕΣΗ ΠΙΝΑΚΑ>

1. Ο κανονισμός (ΕΟΚ) αριθ. 574/72 του Συμβουλίου ορίζει ότι η τιμή μετατροπής σε ένα νόμισμα ποσών εκφραζομένων σε άλλο νόμισμα υπολογίζεται από την Επιτροπή και βασίζεται στο μηνιαίο μέσο όρο των τιμών συναλλάγματος των νομισμάτων που δημοσιεύονται από την Ευρωπαϊκή Κεντρική Τράπεζα, κατά τη διάρκεια της περιόδου αναφοράς που καθορίζεται στην παράγραφο 2.

2. Η περίοδος αναφοράς είναι:

- ο μήνας Ιανουάριος για τις τιμές μετατροπής προς εφαρμογή από την 1η του επομένου Απριλίου,

- ο μήνας Απρίλιος για τις τιμές μετατροπής προς εφαρμογή από την 1η του επομένου Ιουλίου,

- ο μήνας Ιούλιος για τις τιμές μετατροπής προς εφαρμογή από την 1η του επομένου Οκτωβρίου,

- ο μήνας Οκτώβριος για τις τιμές μετατροπής προς εφαρμογή από την 1η του επομένου Ιανουαρίου.

Οι τιμές μετατροπής των νομισμάτων θα δημοσιευθούν στη δεύτερη Επίσημη Εφημερίδα της Ευρωπαϊκής Ένωσης (σειρά "C") των μηνών Φεβρουαρίου, Μαΐου, Αυγούστου και Νοεμβρίου.
Ενημέρωση σχετικά με την παράταση ισχύος της διεθνούς συμφωνίας του 1986 για το ελαιόλαδο και τις επιτραπέζιες ελιές

(2003/C 173/02)

Κατά την 88η σύνοδό του (Μαδρίτη, 23-25 Ιουνίου 2003), το διεθνές συμβούλιο ελαιολάδου, σύμφωνα με τις διατάξεις της διεθνούς συμφωνίας για το ελαιόλαδο και τις επιτραπέζιες ελιές (1986)(1) όπως τροποποιήθηκε από το πρωτόκολλο του 1993 περί παράτασης της διεθνούς συμφωνίας για το ελαιόλαδο και τις επιτραπέζιες ελιές(2), αποφάσισε να παρατείνει τη συμφωνία για δεκαοκτώ μήνες, έως τις 31 Δεκεμβρίου 2004.

(1) ΕΕ L 214 της 4.8.1987, σ. 1.

(2) ΕΕ L 298 της 3.12.1993, σ. 37.
Ανακοίνωση της γαλλικής κυβέρνησης σχετικά με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου, της 30ής Μαΐου 1994, για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων(1)

(Ανακοίνωση σχετικά με την αίτηση χορήγησης αποκλειστικών αδειών για αναζήτηση υγρών ή αέριων υδρογονανθράκων, αποκαλούμενη "Bleue Lorraine")

(Το παρόν κείμενο ακυρώνει και αντικαθιστά το κείμενο που δημοσιεύτηκε στην Επίσημη Εφημερίδα της Ευρωπαϊκής Ένωσης C 153 της 1ης Ιουλίου 2003, σ. 83)

(2003/C 159/03)

(Κείμενο που παρουσιάζει ενδιαφέρον για τον ΕΟΧ)

Με αίτηση της 17ης Ιουλίου, που συμπληρώθηκε και τροποποιήθηκε στις 15 Ιανουαρίου και 19 Φεβρουαρίου 2003, η εταιρεία Heritage Petroleum PLC, με έδρα: 15 Bloomsbury Square, Λονδίνο, WC1A 2LS (Ηνωμένο Βασίλειο), ζήτησε αποκλειστική άδεια πενταετούς διάρκειας για αναζήτηση υγρών ή αέριων υδρογονανθράκων, αποκαλούμενη "Permis de Bleue Lorraine", σε έκταση περίπου 821 km2 κείμενη εν μέρει στο διοικητικό διαμέρισμα του Μοζέλα.

Η περιοχή της εν λόγω άδειας οριοθετείται από τα τόξα των μεσημβρινών και των παραλλήλων που διέρχονται διαδοχικά από τις κορυφές, οι οποίες ορίζονται κατωτέρω από τις γεωγραφικές τους συντεταγμένες, ενώ ως βάση λαμβάνεται ο μεσημβρινός του Παρισιού:

>ΘΕΣΗ ΠΙΝΑΚΑ>

Κορυφή 2 = Τομή του παραλλήλου 54,80 gr N με τα γαλλογερμανικά σύνορα.

Κορυφή 3 = Τομή του μεσημβρινού 5,30 gr E με τα γαλλογερμανικά σύνορα.

>ΘΕΣΗ ΠΙΝΑΚΑ>

2 έως 3 = Γαλλογερμανικά σύνορα.

Οι ενδιαφερόμενες εταιρείες μπορούν να υποβάλουν σχετική αίτηση εντός προθεσμίας ενενήντα ημερών από την ημερομηνία δημοσίευσης της παρούσας ανακοίνωσης σύμφωνα με τη διαδικασία που περιγράφεται συνοπτικά στην "Ανακοίνωση σχετικά με την απόκτηση δικαιωμάτων εκμετάλλευσης υδρογονανθράκων στη Γαλλία", η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 374 της 30ής Δεκεμβρίου 1994, σ. 11, και καθορίστηκε με το διάταγμα 95-427 της 19ης Απριλίου 1995 περί μεταλλευτικών δικαιωμάτων (Επίσημη Εφημερίδα της Γαλλικής Δημοκρατίας της 22ας Απριλίου 1995).

Για περισσότερες πληροφορίες, οι ενδιαφερόμενοι μπορούν να απευθύνονται στην ακόλουθη διεύθυνση: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, Boulevard Vincent Auriol, Télédoc 133, F-75703 Paris Cedex 13 [τηλέφωνο (33) 144 97 02 30, φαξ (33) 144 97 05 70].

(1) ΕΕ L 164 της 30.6.1994, σ. 3.
Διορθωτικό στην ανακοίνωση της κυβέρνησης του Ηνωμένου Βασιλείου σχετικά με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου της 30ής Μαΐου 1994 για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων

(Επίσημη Εφημερίδα της Ευρωπαϊκής Ένωσης C 309 της 19ης Δεκεμβρίου 2003)

(2004/C 4/05)

Στη σελίδα 11, σημείο 1:

αντί: "... SN 88, 89, 97, 98 και 99 ..."

διάβαζε: "... NS 88, 89, 97, 98 και 99 ...".
Διορθωτικό στους συγκεντρωτικούς λογαριασμούς οικονομικού έτους 2002

(Επίσημη Εφημερίδα της Ευρωπαϊκής Ένωσης C 279 της 20ής Νοεμβρίου 2003)

(2004/C 68/12)

Στη σελίδα 5, στον πίνακα 1 στη δεύτερη στήλη έναντι της ένδειξης "Κοινοτικές επιχορηγήσεις":

αντί: "16,5"

διάβαζε: "17,1".

Στη σελίδα 5, στον πίνακα 1 στη δεύτερη στήλη έναντι της ένδειξης "Σύνολο":

αντί: "16,8"

διάβαζε: "17,4".

Στη σελίδα 7, στον πίνακα 3 στο τμήμα "Πάγιο ενεργητικό" προστίθενται τα ακόλουθα στοιχεία: στην πρώτη στήλη, "Υποτίμηση"· στη δεύτερη στήλη, "- 4452"· στην τρίτη στήλη, "0":

Στη σελίδα 7, στον πίνακα 3 στη δεύτερη στήλη έναντι της ένδειξης "Υποσύνολο":

αντί: "8733"

διάβαζε: "4281".
Διοικητική επιτροπή για την κοινωνική Ασφάλιση των διακινούμενων εργαζομένων

(2003/C 3/02)

(Κείμενο που παρουσιάζει ενδιαφέρον για τον ΕΟΧ)

Στο ετήσιο μέσο κόστος δεν λαμβάνεται υπόψη η μείωση κατά 20 % που προβλέπεται στο άρθρο 94 παράγραφος 2 και στο άρθρο 95 παράγραφος 2 του κανονισμού (ΕΟΚ) αριθ. 574/72 του Συμβουλίου.

Tο καθαρό μηνιαίο μέσο κόστος έχει μειωθεί κατά 20 %.

ΜΕΣΟ ΚΟΣΤΟΣ ΤΩΝ ΠΑΡΟΧΩΝ ΣΕ ΕΙΔΟΣ - 1998(1)

I. Εφαρμογή του άρθρου 94 του κανονισμού (EΟΚ) αριθ. 574/72

Tα ποσά που πρέπει να αποδοθούν όσον αφορά τις αποδοχές σε είδος που χορηγήθηκαν το 1998 στα μέλη της οικογένειας σύμφωνα με το άρθρο 19 παράγραφος 2 του κανονισμού (EΟΚ) αριθ. 1408/71 θα καθοριστούν με βάση το ακόλουθο μέσο κόστος:

>ΘΕΣΗ ΠΙΝΑΚΑ>

II. Εφαρμογή του άρθρου 95 του κανονισμού (EΟΚ) αριθ. 574/72

Τα ποσά που πρέπει να αποδοθούν όσον αφορά τις παροχές σε είδος που χορηγήθηκαν το 1998 σύμφωνα με τα άρθρα 28 και 28α του κανονισμού (EΟΚ) αριθ. 1408/71 θα καθοριστούν με βάση το ακόλουθο μέσο κόστος:

>ΘΕΣΗ ΠΙΝΑΚΑ>

ΜΕΣΟ ΚΟΣΤΟΣ ΤΩΝ ΠΑΡΟΧΩΝ ΣΕ ΕΙΔΟΣ - 2000(2)

I. Εφαρμογή του άρθρου 94 του κανονισμού (EΟΚ) αριθ. 574/72

Τα ποσά που πρέπει να αποδοθούν όσον αφορά τις αποδοχές σε είδος που χορηγήθηκαν το 2000 στα μέλη της οικογένειας σύμφωνα με το άρθρο 19 παράγραφος 2 του κανονισμού (EΟΚ) αριθ. 1408/71 θα καθοριστούν με βάση το ακόλουθο μέσο κόστος:

>ΘΕΣΗ ΠΙΝΑΚΑ>

II. Εφαρμογή του άρθρου 95 του κανονισμού (EΟΚ) αριθ. 574/72

Τα ποσά που πρέπει να αποδοθούν όσον αφορά τις παροχές σε είδος που χορηγήθηκαν το 2000 σύμφωνα με τα άρθρα 28 και 28α του κανονισμού (EΟΚ) αριθ. 1408/71 θα καθοριστούν με βάση το ακόλουθο μέσο κόστος:

>ΘΕΣΗ ΠΙΝΑΚΑ>

ΜΕΣΟ ΚΟΣΤΟΣ ΤΩΝ ΠΑΡΟΧΩΝ ΣΕ ΕΙΔΟΣ - 2001

I. Εφαρμογή του άρθρου 94 του κανονισμού (EΟΚ) αριθ. 574/72

Τα ποσά που πρέπει να αποδοθούν όσον αφορά τις αποδοχές σε είδος που χορηγήθηκαν το 2001 στα μέλη της οικογένειας σύμφωνα με το άρθρο 19 παράγραφος 2 του κανονισμού (EΟΚ) αριθ. 1408/71 θα καθοριστούν με βάση το ακόλουθο μέσο κόστος:

>ΘΕΣΗ ΠΙΝΑΚΑ>

II. Εφαρμογή του άρθρου 95 του κανονισμού (EΟΚ) αριθ. 574/72

Τα ποσά που πρέπει να αποδοθούν όσον αφορά τις παροχές σε είδος που χορηγήθηκαν το 2001 σύμφωνα με τα άρθρα 28 και 28α του κανονισμού (EΟΚ) αριθ. 1408/71 θα καθοριστούν με βάση το ακόλουθο μέσο κόστος:

>ΘΕΣΗ ΠΙΝΑΚΑ>

(1) Μέσο κόστος το 1998:

Ισπανία και Λουξεμβούργο (ΕΕ C 27 της 29.1.2000).

Κάτω Χώρες και Αυστρία (ΕΕ C 207 της 20.7.2000).

Βέλγιο, Γερμανία και Πορτογαλία (ΕΕ C 76 της 8.3.2001).

Ηνωμένο Βασίλειο (ΕΕ C 211 της 28.7.2001).

Ελλάδα, Γαλλία και Σουηδία (ΕΕ C 20 της 23.1.2002).

Ιταλία (ΕΕ C 182 της 31.7.2002).

(2) Μέσο κόστος το 2000:

Ισπανία και Λουξεμβούργο (ΕΕ C 20 της 23.1.2002).

Βέλγιο, Γερμανία, Κάτω Χώρες και Αυστρία (ΕΕ C 182 της 31.7.2002).
Τελική έκθεση του Συμβούλου Ακροάσεων στην υπόθεση αριθ. COMP/37.512 - Βιταμίνες

[σύμφωνα με το άρθρο 15 της απόφασης 2001/462/ΕΚ, ΕΚΑΧ της Επιτροπής, της 23ης Μαΐου 2001, σχετικά με τα καθήκοντα των συμβούλων ακροάσεων σε ορισμένες διαδικασίες ανταγωνισμού (ΕΕ L 162 της 19.6.2001, σ. 21)]

(2003/C 5/02)

(Κείμενο που παρουσιάζει ενδιαφέρον για τον ΕΟΧ)

Η απόφαση δεν δίνει λαβή για ιδιαίτερες παρατηρήσεις όσον αφορά τη διαδικασία, η οποία διεξήχθη κανονικά.

Τα δικαιώματα άμυνας των μερών τηρήθηκαν πλήρως.

Το σχέδιο απόφασης αναφέρεται μόνο σε αντιρρήσεις για τις οποίες τα μέρη έλαβαν τη δυνατότητα να γνωστοποιήσουν τις απόψεις τους.

Βρυξέλλες, 9 Νοεμβρίου 2001.

Karen Williams
Τελική έκθεση του συμβούλου ακροάσεων στην υπόθεση COMP/ΕΚΑΧ.1350 - RAG/Saarbergwerke/Preussag Anthrazit II

[σύμφωνα με το άρθρο 15 της απόφασης της Επιτροπής (2001/462/ΕΚ, ΕΚΑΧ), της 23ης Μαΐου 2001, σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού - ΕΕ L 162 της 19.6.2001, σ. 21]

(2003/C 11/09)

(Κείμενο που παρουσιάζει ενδιαφέρον για τον ΕΟΧ)

Το σχέδιο απόφασης δεν δίνει λαβή για ιδιαίτερες παρατηρήσεις όσον αφορά το δικαίωμα ακρόασης.

Βρυξέλλες, 30 Απριλίου 2002.

Karen Williams
Τελική έκθεση του συμβούλου ακροάσεων στην υπόθεση COMP/M.2389 - Shell/DEA

(σύμφωνα με το άρθρο 15 της απόφασης 2001/462/ΕΚ, ΕΚΑΧ της Επιτροπής, της 23ης Μαΐου 2001, σχετικά με τα καθήκοντα του συμβούλου ακρόασεων σε ορισμένες διαδικασίες ανταγωνισμού - ΕΕ L 162 της 19.6.2001, σ. 21)

(2003/C 14/03)

(Κείμενο που παρουσιάζει ενδιαφέρον για τον ΕΟΧ)

Το σχέδιο απόφασης δεν δίνει λαβή για παρατηρήσεις ούτε όσον αφορά το δικαίωμα ακρόασης των μερών που συμμετέχουν στη συγκέντρωση ούτε όσον αφορά το δικαίωμα των ενδιαφερόμενων τρίτων μερών να διατυπώσουν τις απόψεις τους.

Βρυξέλλες, 7 Δεκεμβρίου 2001.

Serge Durande
Γνώμη της συμβουλευτικής επιτροπής για τις συγκεντρώσεις

εκδοθείσα κατά την 104η συνεδρίαση της επιτροπής, στις 10 Δεκεμβρίου 2001, σχετικά με προσχέδιο απόφασης επί της υπόθεσης COMP/M.2389 - Shell/DEA

(2003/C 14/04)

(Κείμενο που παρουσιάζει ενδιαφέρον για τον ΕΟΧ)

1. Η συμβουλευτική επιτροπή συμφωνεί με την Επιτροπή ότι η κοινοποιηθείσα πράξη αποτελεί συγκέντρωση κατά την έννοια του άρθρου 3 παράγραφος 1 στοιχείο β) του κανονισμού περί συγκεντρώσεων, καθώς επίσης ότι η εν λόγω πράξη έχει κοινοτικό χαρακτήρα κατά την έννοια του άρθρου 1 παράγραφος 2 του ίδιου κανονισμού.

2. Η συμβουλευτική επιτροπή συμφωνεί με την Επιτροπή ότι, στο πλαίσιο της παρούσας υπόθεσης, το αιθυλένιο και το τολουόλιο αποτελούν τις σχετικές αυτοτελείς αγορές προϊόντος.

3. Η συμβουλευτική επιτροπή συμφωνεί με τις εκτιμήσεις της Επιτροπής σχετικά με τη γεωγραφική αγορά αναφοράς, που συνίσταται στο δίκτυο αγωγών μεταφοράς αιθυλενίου μαζί με τις προεκτάσεις του (ARG+) και στην ευρωπαϊκή αγορά (ΕΟΧ και Ελβετία) τολουολίου.

4. Η πλειοψηφία της συμβουλευτικής επιτροπής συμφωνεί με την Επιτροπή ότι ενδείκνυται να εξετασθούν από κοινού οι υποθέσεις συγκέντρωσης BP/E.ON και Shell/DEA. Μια μειοψηφία της συμβουλευτικής επιτροπής απέσχε από την ψηφοφορία, ενώ ένα κράτος μέλος διαφωνεί.

5. Η πλειοψηφία της συμβουλευτικής επιτροπής συμφωνεί με την Επιτροπή ότι η κοινοποιηθείσα συγκέντρωση, αξιολογούμενη από κοινού με την υπόθεση M.2533 BP/E.ON, οδηγεί στη δημιουργία συλλογικής δεσπόζουσας θέσης στην αγορά προμήθειας αιθυλενίου στην περιοχή ARG+, η οποία θα είχε ως συνέπεια τη σοβαρή παρεμπόδιση της ανάπτυξης ουσιαστικού ανταγωνισμού στην κοινή αγορά ή σε σημαντικό τμήμα της. Μια μειοψηφία διαφώνησε με το συμπέρασμα περί συλλογικής δεσπόζουσας θέσης, αλλά συμφώνησε με το συμπέρασμα ότι ο ανταγωνισμός θα περιοριζόταν και ότι θα προκαλείτο κίνδυνος επιμερισμού της αγοράς. Μια μειοψηφία της συμβουλευτικής επιτροπής απέχει από την ψηφοφορία.

6. Η πλειοψηφία της συμβουλευτικής επιτροπής συμφωνεί με την Επιτροπή ότι, λαμβανομένων υπόψη των αναλήψεων υποχρεώσεων που έχουν προτείνει τα μέρη, η προτεινόμενη πράξη δεν θα οδηγήσει στη δημιουργία δεσπόζουσας θέσης στην αγορά προμήθειας αιθυλενίου στην περιοχή ARG+ και, συνεπώς, ότι η πράξη πρέπει να κηρυχθεί συμβιβάσιμη με την κοινή αγορά και με τη λειτουργία της συμφωνίας για τον ΕΟΧ. Μια μειοψηφία της συμβουλευτικής επιτροπής απέχει από την ψηφοφορία.

7. Η πλειοψηφία της συμβουλευτικής επιτροπής συμφωνεί με την Επιτροπή ότι η προτεινόμενη οντότητα δεν θα οδηγήσει στη δημιουργία ούτε στην ενίσχυση δεσπόζουσας θέσης με συνέπεια τη σοβαρή παρεμπόδιση της ανάπτυξης ουσιαστικού ανταγωνισμού στην κοινή αγορά ή σε σημαντικό τμήμα της όσον αφορά το τολουόλιο. Μια μειοψηφία θεωρεί ότι η συγκέντρωση Shell/DEA μπορεί να κηρυχθεί συμβιβάσιμη χωρίς αναλήψεις υποχρεώσεων. Μια μειοψηφία της συμβουλευτικής επιτροπής απέχει από την ψηφοφορία. Ένα κράτος μέλος διαφωνεί.

8. Η συμβουλευτική επιτροπή συστήνει τη δημοσίευση της γνώμης της στην Επίσημη Εφημερίδα των Ευρωπαϊκών κοινοτήτων.

9. Η συμβουλευτική επιτροπή καλεί την Επιτροπή να λάβει υπόψη τις παρατηρήσεις και επισημάνσεις της.
Διοικητική Επιτροπή των Ευρωπαϊκών Κοινοτήτων για την Κοινωνική Ασφάλιση των διακινουμένων εργαζομένων

Τιμή μετατροπής των νομισμάτων κατ' εφαρμογή του κανονισμού (ΕΟΚ) αριθ. 574/72 του Συμβουλίου

(2003/C 27/02)

>ΘΕΣΗ ΠΙΝΑΚΑ>

1. Ο κανονισμός (ΕΟΚ) αριθ. 574/72 του Συμβουλίου ορίζει ότι η τιμή μετατροπής σε ένα νόμισμα ποσών εκφραζομένων σε άλλο νόμισμα υπολογίζεται από την Επιτροπή και βασίζεται στο μηνιαίο μέσο όρο των τιμών συναλλάγματος των νομισμάτων που δημοσιεύονται από την Ευρωπαϊκή Κεντρική Τράπεζα, κατά τη διάρκεια της περιόδου αναφοράς που καθορίζεται στην παράγραφο 2.

2. Η περίοδος αναφοράς είναι:

- ο μήνας Ιανουάριος για τις τιμές μετατροπής προς εφαρμογή από την 1η του επομένου Απριλίου,

- ο μήνας Απρίλιος για τις τιμές μετατροπής προς εφαρμογή από την 1η του επομένου Ιουλίου,

- ο μήνας Ιούλιος για τις τιμές μετατροπής προς εφαρμογή από την 1η του επομένου Οκτωβρίου,

- ο μήνας Οκτώβριος για τις τιμές μετατροπής προς εφαρμογή από την 1η του επομένου Ιανουαρίου.

Οι τιμές μετατροπής των νομισμάτων θα δημοσιευθούν στη δεύτερη Επίσημη Εφημερίδα των Ευρωπαϊκών Κοινοτήτων (σειρά "C") των μηνών Φεβρουαρίου, Μαΐου, Αυγούστου και Νοεμβρίου.
Γνώμη της συμβουλευτικής επιτροπής συγκεντρώσεων που διατυπώθηκε κατά την 98η σύσκεψή της στις 16 Ιουλίου 2001 σχετικά με ένα προσχέδιο απόφασης στην υπόθεση COMP/M.2333 - De Beers/LVMH

(2003/C 27/06)

(Κείμενο που παρουσιάζει ενδιαφέρον για τον ΕΟΧ)

1. Η συμβουλευτική επιτροπή συμφωνεί με την Επιτροπή ότι η κοινοποιηθείσα πράξη αποτελεί συγκέντρωση κατά την έννοια του άρθρου 3 παράγραφος 1 στοιχείο β) του κανονισμού περί συγκεντρώσεων. Η συμβουλευτική επιτροπή συμφωνεί με την Επιτροπή ότι η κοινοποιηθείσα πράξη έχει κοινοτική διάσταση, όπως ορίζεται στο άρθρο 1 παράγραφος 2 του κανονισμού περί συγκεντρώσεων.

2. Η συμβουλευτική επιτροπή συμφωνεί με την Επιτροπή ότι οι αγορές του σχετικού προϊόντος στην υπόθεση αυτή είναι:

α) οι αγορές στα πρώτα στάδια της προμήθειας ακατέργαστων διαμαντιών·

β) η λιανική πώληση αδαμάντινων κοσμημάτων.

Η μειοψηφία διαφωνεί επί του σημείο 2β).

3. Η συμβουλευτική επιτροπή συμφωνεί με την Επιτροπή ότι, στο πλαίσιο της παρούσας υπόθεσης, δεν χρειάζεται να κριθεί το ζήτημα κατά πόσον η αγορά και πώληση λειασμένων διαμαντιών αποτελεί χωριστή αγορά σχετικού προϊόντος.

4. Η συμβουλευτική επιτροπή συμφωνεί με την Επιτροπή ότι:

α) η αγορά της προμήθειας ακατέργαστων διαμαντιών έχει παγκόσμια διάσταση·

β) δεν χρειάζεται να καθορισθεί η γεωγραφική έκταση της αγοράς για την παραγωγή και πώληση λειασμένων διαμαντιών·

γ) η αγορά λιανικής πώλησης αδαμάντινων κοσμημάτων έχει το πολύ την έκταση του ΕΟΧ·

δ) αν υπήρχε μία στενότερη αγορά προϊόντος για τη λιανική πώληση αδαμάντινων κοσμημάτων αναγνωρισμένου σήματος, θα ήταν παγκόσμια.

5. Η συμβουλευτική επιτροπή συμφωνεί με την Επιτροπή ότι πριν από τη συγχώνευση η De Beers κατέχει δεσπόζουσα θέση στην αγορά της προμήθειας ακατέργαστων διαμαντιών.

6. Η συμβουλευτική επιτροπή συμφωνεί με την Επιτροπή ότι η κοινή επιχείρηση είναι πιθανόν να εξασφαλίσει ηγετική θέση στο λιανικό εμπόριο αδαμάντινων κοσμημάτων με σήματα υψηλής ποιότητας.

7. Η συμβουλευτική επιτροπή συμφωνεί με την Επιτροπή ότι η κοινή επιχείρηση έχει συσταθεί για την προώθηση ιδιόκτητου δικτύου διανομής στο πλαίσιο της στρατηγικής Forevermark.

8. Η πλειοψηφία των μελών της συμβουλευτικής επιτροπής συμφωνεί με την Επιτροπή ότι η συγκέντρωση δεν θα ενισχύσει σημαντικά τη δεσπόζουσα θέση της De Beers στην αγορά της προμήθειας ακατέργαστων διαμαντιών. Μία μειοψηφία απέχει. Μία μειοψηφία διαφωνεί.

9. Η πλειοψηφία της συμβουλευτικής επιτροπής συμφωνεί με την Επιτροπή ότι ως εκ τούτου η κοινοποιηθείσα συγκέντρωση μπορεί να κηρυχθεί συμβιβάσιμη με την κοινή αγορά και με τη συμφωνία ΕΟΧ. Μία μειοψηφία απέχει. Μία μειοψηφία διαφωνεί.

10. Η επιτροπή ζητά από την Επιτροπή να λάβει υπόψη τα άλλα ζητήματα που θίχτηκαν στη διάρκεια της συζήτησης.

11. Η συμβουλευτική επιτροπή συνιστά τη δημοσίευση της γνώμης της στην Επίσημη Εφημερίδα της Ευρωπαϊκής Ένωσης.
Τελική έκθεση του συμβούλου ακροάσεων στην υπόθεση COMP/M.2333 - De Beers/LVMH

(σύμφωνα με το άρθρο 15 της απόφασης 2001/462/ΕΚ, ΕΚΑΧ της Επιτροπής, της 23ης Μαΐου 2001, σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού - EE L 162 της 19.6.2001, σ. 21)

(2003/C 27/05)

(Κείμενο που παρουσιάζει ενδιαφέρον για τον ΕΟΧ)

Το σχέδιο απόφασης δεν δίνει λαβή για ιδιαίτερες παρατηρήσεις όσον αφορά το δικαίωμα ακρόασης των μερών.

Μετά την κίνηση διαδικασίας κατ' εφαρμογή του άρθρου 6 παράγραφος 1 στοιχείο γ) του κανονισμού (ΕΟΚ) αριθ. 4064/89 του Συμβουλίου, όπως τροποποιήθηκε από τον κανονισμό (ΕΚ) αριθ. 1310/97, η Επιτροπή, αφού μελέτησε τα πορίσματα διεξοδικότατης ανταλλαγής απόψεων με τα μέρη που μετέχουν στην προτεινόμενη συγκέντρωση και αφού αξιολόγησε τις παρατηρήσεις που υπέβαλαν τρίτοι ενδιαφερόμενοι, κατέληξε στο συμπέρασμα ότι δεν ισχύουν πλέον οι σοβαρές επιφυλάξεις τις οποίες εξέφρασε αρχικά σχετικά με το συμβιβασμό της κοινοποιηθείσας συγκέντρωσης με την κοινή αγορά.

Κατά συνέπεια, η Επιτροπή αποφάσισε να μην αποστείλει κοινοποίηση αιτιάσεων.

Βρυξέλλες, 5 Ιουλίου 2001.

Helmuth Schröter